31. ΒΑΣΙΛΙΚΟΝ ΔΙΑΤΑΓΜΑ της 3/6 Ιουν. 1952 Περί διαρρυθμίσεως του υπέρ του Ταμείου Συντάξεων και Αυτασφαλίσεως Υγειονομικών επιβαλλομένου τέλους ιατροσήμου. Έχοντες υπ' όψιν: α)το άρθρ. 1 του Νόμ. 1619/ 1951 "περί κυρώσεως, τροποποιήσεως και συμπληρώσεως του υπ' αριθ. 1532/1950 Α. Νόμου περί των υπέρ τρίτων προσθέτων φόρων", β)τα πρακτικά της ΝΛ' συνεδριάσεως της Βουλής των Ελλήνων της 25.2.1952, εξ ων προκύπτει, ότι η σχετική πρότασις του Υπουργού των Οικονομικών ανεκοινώθη εις το Σώμα, συμφώνως τη παρ. 3 του άρθρ. 1 του Νόμ. 1619/1951, γ)το από 16ης Απρ. 1952 πρακτικόν της κατά το αυτό ως άνω άρθρον του Νόμ. 1619/1951 εξ Υπουργών, Επιτροπής και δ)την υπ' αριθ. 335/1952 σύμφωνον γνωμοδότησιν του Συμβουλίου Επικρατείας, προτάσει του επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Από της ενάρξεως ισχύος του παρόντος: α)Καταργείται το υπέρ του Ταμείου Συντάξεως και Αυτασφαλίσεως Υγειονομικών επιβαλλόμενον τέλος ιατροσήμου επί των καλλυντικών ιδιοσκευασμάτων και των οδοντοσκευασμάτων και β)μειούται το υπέρ του ως είρηται Ταμείου επιβαλλόμενον τέλος ιατροσήμου επί των φαρμακευτικών ιδιοσκευασμάτων εις 5% επί της τιμής λιανικής πωλήσεως τούτων. 2.Ο τρόπος εισπράξεως του κατά το εδάφ. β' της προηγουμένης παραγράφου επιβαλλομένου τέλους ιατροσήμου και οι λοιποί όροι δια την εν γένει εφαρμογήν του παρόντος Δ/τος καθορίζονται ως εξής: α)Επί των εισαγομένων εκ της αλλοδαπής: Οι αντιπρόσωποι οίκων εξωτερικού, οι εσαγωγείς ή παραλήπται εν γένει εκ του εξωτερικού εισαγομένων ιδιοσκευασμάτων, υποκειμένων εφεξής κατά τας κειμένας διατάξεις εις ιατροσήμανσιν, υποχρεούνται, προκειμένης παραλαβής τοιούτων ειδών παρά των οικείων Τελωνειακών Αρχών ή Ταχυδρομείων, όπως προσάγωσιν εις τας ως άνω Αρχάς τιμολόγια τεθεωρημένα υπό του Ταμείου Συντάξεως και Αυτασφαλίσεως Υγειονομικών ή των υπό τούτου εξουσιοδοτημένων αντιπροσώπων του, εν οις θα βεβαιούται η τιμή λιανικής πωλήσεως και η καταβολή του αναλογούντος ιατροσήμου επί των υπό παραλαβήν ως άνω ειδών, αναφερομένου εν τω τιμολογίω και του αριθμού της οικείας περί καταβολής αποδείξεως. Αι κατά τα ανωτέρω Αρχαί υποχρεούνται να αρνηθούν την παράδοσιν τοιούτων ειδών, εις περίπτωσιν καθ' ην ήθελε διαπιστωθή η μη συμμόρφωσις των εισαγωγέων προς τας ως ανωτέρω οριζομένας υποχρεώσεις. Δια τα είδη ταύτα καταργείται εφεξής η υποχρέωσις επικολλήσεως ιατροσήμου επί τούτων. 44 34.Η.α.29-30 Καταστατικοί Νόμοι-Τ.Σ.Α.Υ. Καταστατικοί Νόμοι-Τ.Σ.Α.Υ. 34.Η.α.31-32 β)Επί των παρασκευαζομένων εν τη ημεδαπή: Δια τα εν τη ημεδαπή παρασκευαζόμενα φαρμακευτικά ιδιοσκευάσματα τα και μόνα υποκείμενα εφεξής κατά τας κειμένας διατάξεις εις ιατροσήμανσιν διατηρείται η υφισταμένη υποχρέωσις επικολλήσεως ιατροσήμου του Τ.Σ.Α.Υ. οι δε παρασκευασταί τούτων υποχρεούνται προ της εξαγωγής εκ των εργοστασίων των κλπ. εις την επικόλλησιν επί των ειδών τούτων και αχρήστευσιν του αναλογούντος επί της τιμής λιανικής πωλήσεως τούτων, ιατροσήμου. Άρθρ.2.-Η ισχύς του παρόντος Δ/τος άρχεται μετά δέκα ημέρας από της δημοσιεύσεώς του δια της Εφημερίδος της Κυβερνήσεως. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 